อยู่เคียงข้างเพื่อน ช่วยให้เพื่อนข้ามผ่านมันไปให้ได้ ป้องกันพฤติกรรมทำลายตนเอง
เพื่อนของคุณต้องรับมือกับอารมณ์ต่างๆ เพื่อที่จะก้าวข้ามช่วงเวลาที่ยากลำบากนี้ไปได้ เพราะฉะนั้นคุณควรสนับสนุนให้เพื่อนจัดการกับอารมณ์เหล่านี้โดยตรง เตือนเพื่อนว่าเขาจะไม่มีวันรู้สึกดีกว่าเดิมได้เลยหากเขาไม่ยอมรับสิ่งที่เกิดขึ้นหรือไม่สนใจว่าตัวเองรู้สึกอย่างไรกับเรื่องนี้  บอกให้เพื่อนรู้ว่าเขาสามารถร้องไห้ออกมาได้ น้ำตาสามารถช่วยเยียวยาเพื่อนได้! ถ้าคุณรู้สึกว่าเพื่อนกำลังเก็บอารมณ์ต่างๆ ไว้ข้างใน อธิบายให้เพื่อนฟังว่าการทำเช่นนั้นอาจทำให้เขาก้าวผ่านความเจ็บปวดได้ยากกว่าเดิม โดยทั่วไปขั้นตอนของความโศกเศร้าได้แก่เศร้า ตกใจ รู้สึกผิด เมินเฉย และยอมรับ อย่าตกอกตกใจเกินไปหากเพื่อนประสบกับขั้นตอนเหล่านี้ หรือถ้าเพื่อนหลุดจากขั้นตอนนั้นไปแล้วแต่ก็กลับมาเป็นใหม่  ทุกคนแสดงอาการเศร้าโศกไม่เหมือนกัน เพราะฉะนั้นพยายามอย่าตัดสินกระบวนการรับมือกับความเศร้าของเพื่อน แต่ถ้าเพื่อนดูเหมือนจะช็อกกับความเศร้าโศกและดูเหมือนจะไม่ดีขึ้นเลย คุณอาจจะแนะนำให้เพื่อนไปพบที่ปรึกษาด้านความเศร้าโศกดูก็ได้  ถ้าเพื่อนสูญเสียคนที่ใกล้ชิดเขาไป การวางแผนแสดงความระลึกในรูปแบบใดรูปแบบหนึ่งอาจช่วยให้เพื่อนระบายความรู้สึกออกมาได้ การเล่าความรู้สึกช่วยให้เพื่อนเยียวยาหัวใจที่แตกสลายได้ เพราะฉะนั้นคุณต้องบอกให้เขารู้ว่าคุณอยู่ตรงนี้เพื่อรับฟังเขาเมื่อไหร่ก็ตามที่เขาต้องการคุณ เป็นผู้ฟังที่ดีและให้เพื่อนพูดนานเท่าไหร่ก็ได้เท่าที่เขาอยากพูด  อย่าลืมบอกเพื่อนว่าคุณเต็มใจที่จะรับฟังเขา เพราะเขาอาจจะอยากคุยกับคุณจริงๆ เพียงแต่กังวลว่าจะมาเป็นภาระคุณ ติดต่อเพื่อนทันทีที่คุณได้ยินข่าวว่าเกิดอะไรขึ้นและทำให้เขารู้ว่าคุณนึกถึงเขา คุณอาจจะใช้จังหวะนี้บอกเพื่อนว่าคุณเต็มใจที่จะรับฟังเขา แต่ก็อย่าไม่พอใจถ้าเพื่อนยังไม่อยากคุยตอนนี้ อย่าให้คำแนะนำนอกเสียจากว่าเพื่อนจะขอคำแนะนำจากคุณ เพราะเพื่อนอาจจะแค่อยากระบายก็ได้  ถ้าเพื่อนไม่อยากคุย บอกให้เพื่อนเขียนความคิดลงในสมุดบันทึก คุณสามารถถามเพื่อนได้ว่าเกิดอะไรขึ้น โดยเฉพาะอย่างยิ่งถ้าคุณเป็นเพื่อนสนิทกัน การทำเช่นนี้จะช่วยให้คุณเข้าใจว่าเพื่อนกำลังเผชิญหน้ากับอะไรและคุณจะช่วยเหลือเขาได้อย่างไรบ้าง ทำให้เพื่อนของคุณรู้ว่าคุณห่วงใยความรู้สึกของเขาและอยากจะช่วยให้เขาผ่านช่วงเวลาที่ยากลำบากนี้ไปได้ แทนที่จะไปตัดสินเขา แค่รับรู้ความเจ็บปวดและบอกเพื่อนว่าคุณเสียใจที่เขาต้องมาประสบกับเหตุการณ์เช่นนี้  แสดงความเสียใจแบบทั่วไปด้วยการพูดประมาณว่า "ฉันเสียใจกับเธอด้วยนะ"  ถ้าเพื่อนคุณเพิ่งจะเลิกกับแฟนมา ไม่ต้องรู้สึกว่าตัวเองจะต้องพูดอะไรไม่ดีเกี่ยวกับแฟนเก่าเพื่อให้เพื่อนรู้สึกดีขึ้น แทนที่จะพูดประมาณว่า "มันก็แค่ผู้ชายห่วยๆ ชีวิตเธอจะดีขึ้นถ้าไม่มีมัน" ให้รับรู้ถึงความสูญเสียที่เกิดขึ้นกับเพื่อนด้วยการพูดว่า " มันคงยากมากๆ เลยนะที่ต้องสูญเสียใครสักคนที่เธอห่วงใยเขามากๆ" แทน  นอกจากนี้การพยายามแสดงให้เห็นถึงด้านที่ดีในสถานการณ์ของเพื่อนก็มักจะไม่ช่วยให้อะไรๆ ดีขึ้นด้วยเช่นกัน แทนที่จะพูดว่า "ทุกสิ่งที่เกิดขึ้นมีเหตุผลของมัน" แค่พูดว่า "ฉันเสียใจด้วยนะที่เธอต้องมาเจอเรื่องแบบนี้ ฉันจะช่วยเธอได้ยังไงบ้าง" ก็พอ  อย่าบอกเพื่อนว่าทุกสิ่งที่เกิดขึ้นมีเหตุผลของมัน เพราะการพูดแบบนี้เสี่ยงต่อการทำให้เพื่อนคิดว่าคุณเองมองว่าความเจ็บปวดของเขาเป็นเรื่องไร้สาระ หัวใจที่แตกสลายอาจจะคงอยู่อย่างนั้นเป็นเวลานาน เพราะฉะนั้นอย่าคาดหวังว่าเพื่อนจะสบายดีหลังจากผ่านไปวันสองวัน ถามสารทุกข์สุกดิบเพื่อนอยู่เรื่อยๆ และถามว่าเขารู้สึกอย่างไรบ้าง เตือนเพื่อนเสมอว่าคุณอยู่เคียงข้างเขาและคอยช่วยเหลือทุกสิ่งที่เขาต้องการ  อย่ารอให้เพื่อนติดต่อมาหาคุณก่อน เพื่อนอาจจะต้องการคุณจริงๆ แต่อาจจะไม่มีเรี่ยวแรงพอที่จะติดต่อมาหาคุณ  โทรหาเพื่อน ส่งข้อความไปหา หรือเขียนโน้ตไว้ให้เขาเพื่อบอกให้เขารู้ว่าคุณคิดถึงเขา คุณอาจจะติดต่อไปทุกวันหรือทุก 2-3 วันจนกว่าเพื่อนจะดูเหมือนรู้สึกดีขึ้นเล็กน้อย แล้วแต่ว่าคุณสองคนสนิทกันแค่ไหน โทรไปหาเพื่อนในช่วงเวลาที่เหมาะสมเพื่อแสดงให้เพื่อนรู้ว่าคุณนึกถึงเขา เช่น ถ้าคนที่เพื่อนรักเพิ่งจากไป คุณไม่ควรโทรไปหาเขาช่วงงานศพ แต่จะดีกว่าถ้าคุณโทรไปหาเขาค่ำนั้นเลยหรือโทรหาในวันถัดไปเพื่อถามไถ่ว่าเพื่อนเป็นยังไงบ้าง เวลาที่คุณถามไถ่สารทุกข์สุกดิบเพื่อน อย่าลืมเตือนเพื่อนว่าคุณอยู่ตรงนี้หากเขาอยากจะคุยกับใครสักคน ถ้าเพื่อนเศร้ามากๆ จนละเลยภาระหน้าที่ต่างๆ ในชีวิตประจำวัน ให้เสนอความช่วยเหลือให้เขา เช่น ซื้อของในซูเปอร์มาร์เก็ตไปให้เขาหรือไปหาเขาเพื่อช่วยทำการบ้านวิชาคณิต  ถ้าเพื่อนปฏิเสธความช่วยเหลือ บอกให้เพื่อนรู้ว่าเขาจะกลับมาขอความช่วยเหลือจากคุณอีกครั้งเมื่อไหร่ก็ได้ ถ้าคุณเป็นเพื่อนสนิทกัน คุณอาจจะทำให้เขาประหลาดใจด้วยสิ่งที่เขาไม่ได้คาดคิดมาก่อน เช่น สั่งพิซซ่าไปส่งที่บ้าน ชวนเขามารับประทานอาหารที่บ้าน วิธีนี้จะช่วยให้เขาได้สารอาหารตามที่ร่างกายต้องกายและยังช่วยให้เขาได้ออกจากบ้านด้วย ซึ่งก็อาจจะดีกับตัวเขาเองก็ได้ เพื่อชดเชยพลังงานทางอารมณ์ที่เสียไป. คุณไม่สามารถเทน้ำออกจากถ้วยเปล่าได้ เพราะฉะนั้นคุณจึงต้องหมั่นดูแลตัวเองระหว่างที่คุณพยายามช่วยเยียวยาเพื่อนด้วยเช่นกัน ทำในสิ่งที่คุณชอบและหล่อเลี้ยงหัวใจเพื่อเติมพลังงานทางอารมณ์ให้เต็ม แบ่งเวลาในแต่ละวันอย่างน้อย 30 นาทีเพื่อทำในสิ่งที่คุณชอบและช่วยให้คุณผ่อนคลาย เช่น :  ออกไปเดินเล่น แช่อ่างอาบน้ำนานๆ ทำงานอดิเรกที่คุณชอบ เช่น ถักนิตติ้ง ระบายสี หรือเล่นวิดีโอเกม ช่วงนี้เพื่อนอาจจะไม่ได้รู้สึกดีกับตัวเองมากนัก เพราะฉะนั้นการเตือนเพื่อนว่าเขาเป็นคนที่เข้มแข็งและพิเศษมากแค่ไหนจึงอาจช่วยเพื่อนได้ บอกเพื่อนว่ามีคุณสมบัติอะไรในตัวเขาที่คุณชื่นชมบ้าง และบอกเพื่อนว่าคุณสมบัติเหล่านี้แหละคือทั้งหมดที่เพื่อนต้องมีเพื่อที่จะผ่านช่วงเวลาที่ยากลำบากนี้ไปให้ได้  คุณอาจจะเขียนรายการคุณสมบัติที่ดีที่สุดในตัวเพื่อน แค่นี้ก็อาจจะช่วยให้เพื่อนร่าเริงขึ้นมาได้บ้าง เขียนตัวอย่างที่เฉพาะเจาะจงว่าทำไมคุณถึงคิดว่าเพื่อนเป็นคนเข้มแข็ง เตือนให้เพื่อนนึกถึงสิ่งอื่นๆ ที่เพื่อนเคยรับมือกับมันมาแล้วในชีวิต และบอกเพื่อนว่าคุณภูมิใจกับวิธีการรับมือของเขามากแค่ไหน ถ้าเพื่อนเคยชินกับการทำทุกสิ่งทุกอย่างกับคนที่ไม่ได้อยู่ในชีวิตของเขาแล้ว เช่น แฟนเก่า เพื่อนก็อาจจะรู้สึกว่าเขาต้องการคนๆ นั้นในชีวิตเพื่อให้สามารถดำเนินชีวิตต่อไปได้ ช่วยให้เพื่อนตระหนักได้ว่าเขาสามารถที่จะมีชีวิตที่มีความสุขได้โดยไม่ต้องมีคนๆ นี้ด้วยการสนับสนุนให้เขาทำสิ่งต่างๆ กับเพื่อนๆ หรือทำคนเดียว  วิธีนี้อาจจะเป็นการช่วยเพื่อนหางานอดิเรกใหม่ๆ ที่จะไม่ทำให้เขานึกถึงแฟนเก่า หรือช่วยให้เพื่อนได้รู้จักกับเพื่อนใหม่ ถ้าคนส่วนใหญ่ที่เพื่อนเคยใช้เวลาด้วยเป็นเพื่อนกับแฟนเก่าของเขา ลองแนะนำคนใหม่ๆ ที่ไม่รู้จักแฟนเก่าของเพื่อนให้เพื่อนรู้จัก ถ้าเพื่อนมีงานอดิเรกหรือกิจกรรมที่เขาเคยชอบทำ คุณต้องสนับสนุนให้เพื่อนวุ่นอยู่กับสิ่งนั้น วิธีนี้จะช่วยให้เพื่อนไม่มัวไปคิดวนเวียนอยู่กับการเลิกรา กิจกรรมที่ต้องออกแรงสามารถทำให้จิตใจกระชุ่มกระชวยได้ เพราะฉะนั้นพยายามให้เพื่อนได้เคลื่อนไหว จะเป็นการออกกำลังกายแบบไหนก็ได้ ไม่ว่าจะเล่นกีฬาเป็นเรื่องเป็นราวหรือแค่ทำโน่นทำนี่ไปเรื่อยเปื่อย เท่านี้ก็ช่วยให้เพื่อนรู้สึกดีได้แล้ว  คุณอาจจะชวนเพื่อนมาเข้าคลาสออกกำลังกายด้วยกันกับคุณก็ได้ ถ้าคุณไม่สามารถโน้มน้าวให้เพื่อนออกมาทำกิจกรรมที่ต้องใช้แรงมากๆ ได้ ลองดูว่าเพื่อนยอมออกมาเดินเล่นกับคุณไหม ถ้าเพื่อนของคุณมีปัญหาในการรับมือกับหัวใจที่แตกสลายมากเป็นพิเศษ สนับสนุนให้เพื่อนไปปรึกษานักจิตบำบัด เพราะผู้เชี่ยวชาญอาจจะสามารถให้ความช่วยเหลือและการสนับสนุนที่คนที่เขารักไม่สามารถให้ได้  เรื่องนี้สำคัญมากเป็นพิเศษหากเพื่อนรู้สึกอยากฆ่าตัวตายหรือเริ่มจะมีพฤติกรรมทำลายตัวเอง เช่น เสพยาเสพติดหรือทำร้ายตัวเอง เพื่อนของคุณต้องการความช่วยเหลือ เพราะฉะนั้นคุณต้องให้เพื่อนได้รับความช่วยที่จำเป็นกับเขา! กลุ่มสนับสนุนก็อาจจะเป็นอีกทางเลือกหนึ่งแล้วแต่ว่าหัวใจที่แตกสลายที่เพื่อนกำลังรับมืออยู่นั้นเป็นเรื่องอะไร วิธีนี้จะทำให้เพื่อนมีโอกาสที่จะได้พูดคุยกับคนอื่นๆ ที่รู้ดีว่าเพื่อนกำลังเผชิญอยู่กับอะไร ถ้าเพื่อนเพิ่งเลิกรากับแฟน เขาก็อาจจะคันปากอยากเล่าเรื่องไม่ดีเกี่ยวกับแฟนเก่าหรือพล่ามลงในโซเชียลมีเดีย ซึ่งไม่เป็นประโยชน์กับเพื่อนเลย พยายามโน้มน้าวให้เพื่อนออกห่างจากโซเชียลมีเดียบ้างและเก็บรายละเอียดเรื่องความสัมพันธ์ไว้เป็นเรื่องส่วนตัว วิธีนี้ยังช่วยให้เพื่อนไม่ไปเห็นว่าแฟนเก่าและ/หรือเพื่อนๆ โพสต์อะไรเกี่ยวกับการเลิกราบ้าง การจำกัดเวลาการใช้เทคโนโลยียังเป็นวิธีที่เหมาะกับหัวใจที่แตกสลายในแบบอื่นๆ ด้วยเช่นกัน โดยเฉพาะอย่างยิ่งถ้ามีคนอื่นมาแสดงความเสียใจกับเพื่อนๆ อย่างล้นหลามจนเขารับไม่ไหว กิจกรรมบางอย่างมีแต่จะยิ่งทำให้ความเจ็บปวดของเพื่อนเลวร้ายลง เพราะฉะนั้นพยายามระบุนิสัยทำลายตัวเองที่ทำให้เพื่อนรู้สึกแย่และห้ามปรามไม่ให้เพื่อนทำสิ่งนั้น บอกให้เพื่อนรู้ว่าคุณรู้สึกอย่างไรกับสิ่งเหล่านี้และสนับสนุนให้เพื่อนเลิกพฤติกรรมนั้น  คุณต้องห้ามปรามไม่ให้เพื่อนไประรานแฟนเก่าหลังจากเลิกกัน ถ้าเพื่อนโทรไปหาแฟนเก่าบ่อยๆ หรือถามทุกคนที่รู้จักว่าแฟนเก่าเป็นยังไงบ้าง บอกให้เพื่อนรู้ว่าคุณเป็นห่วง ถ้าเพื่อนเพิ่งตกงาน ห้ามปรามไม่ให้เพื่อนอ่าน (หรือโพสต์) ความคิดเห็นที่ไม่ดีเกี่ยวกับบริษัทเก่าในอินเทอร์เน็ต เวลาที่เรากำลังเผชิญกับช่วงเวลาแย่ๆ เราอาจจะเผลอละเลยสุขภาพไปได้ง่ายๆ เพราะฉะนั้นอย่าให้เพื่อนเป็นแบบนี้ ถ้าคุณสังเกตว่าเพื่อนนอนไม่พอ รับประทานอาหารไม่เหมาะสม หรือเริ่มจะดื่มเครื่องดื่มแอลกอฮอล์หรือเสพยาเสพติด แสดงออกให้เขารู้ว่าคุณเป็นห่วงและสนับสนุนให้เพื่อนหันมาทำในสิ่งที่ดีต่อสุขภาพมากกว่า  ถ้าคุณสังเกตเห็นพฤติกรรมอย่างใดอย่างหนึ่ง ให้จับเข่าคุยกับเพื่อนอย่างจริงจังแบบ 1 ต่อ 1 เขาอาจจะไม่รู้ตัวด้วยซ้ำว่าเขากำลังทำอะไรกับตัวเอง ถ้าคุณเป็นห่วงเพื่อนจริงๆ ให้พูดคุยกับคนอื่นๆ ที่สามารถช่วยให้คุณช่วยเพื่อนได้ เรื่องนี้สำคัญมากเป็นพิเศษหากเพื่อนของคุณเป็นผู้เยาว์ พ่อแม่ของเขาต้องรู้เรื่องที่เพื่อนมีพฤติกรรมทำลายตัวเอง มีทั้งคนที่เห็นด้วยและไม่เห็นด้วยว่าการมีแฟนใหม่ทันทีหลังจากการเลิกรานั้นเป็นสิ่งที่ดีหรือไม่ ถ้าเพื่อนของคุณรีบมีแฟนใหม่ทันทีหลังจากที่เพิ่งเลิกกับแฟนเก่า คุณก็อาจจะคุยกับเพื่อนว่าทำไมเพื่อนถึงอยากมีคนรักใหม่เร็วขนาดนั้น  ถ้าเขาพยายามจะเติมที่ว่างที่แฟนเก่าทิ้งเอาไว้ด้วยการไปคบกับคนที่โดยปกติแล้วเพื่อนไม่ได้สนใจด้วยซ้ำ ความสัมพันธ์แบบคนคั่นเวลาก็อาจจะส่งผลร้ายกับเพื่อน (และคนที่เพื่อนเดตด้วย) มากกว่าผลดี  แต่ในทางตรงกันข้าม ถ้าเพื่อนรู้สึกว่าตัวเองพร้อมที่จะกลับไปเริ่มต้นใหม่และดูเหมือนว่าจะเข้าใจดีว่าเขากำลังมองหาอะไรในตัวคนรัก ความสัมพันธ์ครั้งใหม่ก็อาจจะเป็นสิ่งที่เขาต้องการก็ได้
ให้เพื่อนระบายออกมา. รับฟัง. เข้าอกเข้าใจ. ถามสารทุกข์สุกดิบเพื่อน. เสนอความช่วยเหลือเล็กๆ น้อยๆ. ดูแลตัวเอง บอกเพื่อนว่าเขาเข้มแข็งมากแค่ไหน. ช่วยให้เพื่อนพึ่งพาตัวเองได้. ทำกิจกรรมที่ต้องออกแรงด้วยกัน. สนับสนุนให้เพื่อนขอความช่วยเหลือจากผู้เชี่ยวชาญ. แนะนำให้เพื่อนจำกัดเวลาการใช้เทคโนโลยี. ห้ามปรามพฤติกรรมหมกมุ่น. สังเกตพฤติกรรมที่ทำลายสุขภาพ. มองความสัมพันธ์แบบคนคั่นเวลาให้รอบคอบ.
https://www.wikihow.com/Help-a-Friend-with-a-Broken-Heart https://www.wikihow.com/Help-a-Friend-with-a-Broken-Heart https://www.wikihow.com/Help-a-Friend-with-a-Broken-Heart
Being There for Your Friend Helping Your Friend Move On Preventing Destructive Behavior